
АҚПАРАТТЫҚ ХАТ

XIII ХАЛЫҚАРАЛЫҚ ҒЫЛЫМИ-ПРАКТИКАЛЫҚ КОНФЕРЕНЦИЯ
«ЖАҺАНДЫҚ ТРАНСФОРМАЦИЯЛАР ЖАҒДАЙЫНДАҒЫ ТІЛ, БІЛІМ БЕРУ ЖӘНЕ МӘДЕНИЕТАРАЛЫҚ ӨЗАРА ІС-ҚИМЫЛ:
ЖАСАНДЫ ИНТЕЛЛЕКТ ЖӘНЕ ИННОВАЦИЯЛАР»

2026 жылғы 12–13 қараша
Алматы қаласы, Қазақстан Республикасы

«Абылай хан атындағы Қазақ халықаралық қатынастар және әлем тілдері университеті» АҚ «Жаһандық трансформациялар жағдайындағы тіл, білім беру және мәдениетаралық өзара іс-қимыл: жасанды интеллект және инновациялар» атты XIII халықаралық ғылыми-практикалық конференцияға қатысуға шақырады.
Конференцияның мақсаты — жаһандық трансформациялар, жасанды интеллект пен инновациялардың дамуы жағдайында тіл, білім беру және мәдениетаралық өзара іс-қимыл саласындағы зерттеу нәтижелерімен алмасу және оларды жинақтау арқылы халықаралық пәнаралық ғылыми ынтымақтастықты дамыту. Зерттеулердің халықаралық, медиалық, экономикалық және құқықтық аспектілері де қамтылады.
Адами капитал мен кәсіби құзыреттерді дамытуға, білім беруде, зерттеулерде және кәсіби коммуникацияда жасанды интеллектіні жауапкершілікпен қолдануға, университеттердің сапасы мен дамуын басқаруға, әзірлемелер трансфері мен оларды коммерцияландыруға, ғылым, білім беру, бизнес және өңірлер арасындағы байланыстарды нығайтуға ерекше назар аударылады.
Конференция тақырыбы Қазақстан Республикасы Президентінің 2025 жылғы 8 қыркүйектегі және 2026 жылғы 28 қазандағы Жолдауларында, сондай-ақ Қазақстан Республикасының 2026–2030 жылдарға арналған инновацияларды дамыту тұжырымдамасында белгіленген басымдықтарды ескереді. Барлық бағыттарға ортақ тақырыптар — цифрлық трансформация, ЖИ саласындағы құзыреттер, халықаралық ғылыми ынтымақтастық және өлшенетін практикалық әсері бар зерттеу нәтижелерін енгізу.
Конференция жұмысының негізгі тақырыптық бағыттары:

1. Тілдік және шеттілдік білім беру және педагогтерді даярлау: когнитивтік-лингвомәдениеттанымдық әдіснама, кәсіби құзыреттер, цифрлық дидактика және білім беру сапасын қамтамасыз ету.
2. Шетел филологиясы, лингвистика, аударма ісі және ілеспе аударма: мәдениетаралық коммуникация, цифрлық тілдік ресурстар және жасанды интеллект технологиялары.
3. Халықаралық қатынастар, шығыстану және аймақтану: геосаяси және әлеуметтік-мәдени трансформациялар, халықаралық қауіпсіздік, ғылыми және білім беру дипломатиясы.
4. Халықаралық және мәдениетаралық кеңістіктегі журналистика және қоғаммен байланыс: цифрлық медиа, жасанды интеллект, ақпараттың шынайылығы және кәсіби этика.
5. Халықаралық бизнес, маркетингтік коммуникациялар және мәдениетаралық менеджмент: цифрлық трансформация, инновациялық кәсіпкерлік және университеттер мен бизнес арасындағы әріптестік.
6. Халықаралық туризм және мейрамхана ісі мен қонақүй бизнесіндегі мәдениетаралық сервис: кәсіби коммуникация, кадрлар даярлау, цифрлық технологиялар және тұрақты даму.
7. Халықаралық құқық және мәдениетаралық әрі ғылыми-білім беру ынтымақтастығын құқықтық қамтамасыз ету: жасанды интеллектіні реттеу, зияткерлік меншік және деректерді қорғау.
Халықаралық ғылыми-практикалық конференция жұмысына жоғары және жоғары оқу орнынан кейінгі білім беру ұйымдарының, техникалық және кәсіптік, орта білімнен кейінгі білім беру ұйымдарының оқытушылары, ғылыми-зерттеу институттарының ғылыми қызметкерлері, докторанттар, магистранттар, студенттер және өзге де мүдделі тұлғалар шақырылады.
Өткізу форматы: сырттай.
Конференцияның жұмыс тілдері: қазақ, орыс, ағылшын.
Қорытынды материалдар жинағына енгізу үшін мақалаларды ұсыну мерзімі — 2026 жылғы 12 желтоқсанға дейін. Жинаққа материалдар қабылдау конференция өтетін 2026 жылғы 12–13 қарашадан кейін де жалғасады.
Жариялау құны — 5 000 теңге.
Конференция қорытындысы бойынша ISBN берілген ғылыми материалдардың электрондық жинағы PDF форматында шығарылады. Конференция материалдары Абылай хан атындағы Қазақ халықаралық қатынастар және әлем тілдері университетінің сайтында орналастырылады — clck.ru/3Wd3jw
Материалдар авторлық редакцияда жарияланады. Авторлар ғылыми мазмұнға, ұсынылған мәліметтердің шынайылығына, академиялық этика нормаларының, авторлық құқық туралы заңнама талаптарының сақталуына және өзге дереккөздерден алынған материалдардың дұрыс пайдаланылуына жауапты.
Конференцияға қатысу үшін жауапты хатшының электрондық поштасына бір хатпен төмендегілерді жіберу қажет:
· қатысуға өтінім (1-қосымша);
· белгіленген талаптарға сәйкес ресімделген мақала мәтіні;
· төлем туралы түбіртек.
Байланысатын тұлға:
Конференцияның жауапты хатшысы:
Тусупова Алия
Электрондық пошта: tusupova.a@ablaikhan.kz
Тел.: +7 (727) 292-03-84 (ішкі 2418). Ұялы тел.: +7 (701) 577-22-39
МАҚАЛАЛАРДЫ РЕСІМДЕУГЕ ҚОЙЫЛАТЫН ТАЛАПТАР
Жариялауға арналған материалдар конференцияның жұмыс тілдерінің бірінде: қазақ, орыс немесе ағылшын тілінде ұсынылады.
Техникалық талаптар:
· мақала көлемі — әдебиеттер тізімін қоса алғанда, 4–8 бет;
· мақала мәтіні Microsoft Word (*.doc, *.docx) форматында ұсынылады;
· қаріп — Times New Roman, өлшемі 12 pt;
· жоларалық интервал — 1;
· мәтінді туралау — беттің ені бойынша;
· барлық жағынан жиектер — 2 см;
· абзацтың бірінші жолының шегінісі — 1,25 см;
· беттер нөмірленбейді;
· сөздерді автоматты түрде тасымалдауға жол берілмейді;
· пайдаланылған дереккөздерге сілтемелер мақала мәтінінде тік жақша ішінде беріледі;
· әдебиеттер тізімі мақаланың соңында беріледі;
· файл атауында бірінші автордың тегі көрсетілуі тиіс (мысалы: Isataev.docx);
· жоғарғы сол жақ бұрышта ӘОЖ индексі көрсетіледі (ӘОЖ анықтамалығы — https://perviy-vestnik.ru/udc/).
Материалдардың мазмұнына қойылатын талаптар:
· ұсынылатын материалдар конференция тақырыбына сәйкес келіп, дербес ғылыми зерттеудің, талдамалық шолудың немесе практикалық тәжірибенің нәтижелерін қамтуы тиіс;
· мақалада қарастырылатын мәселенің өзектілігі, зерттеудің негізгі нәтижелері, қорытындылар және пайдаланылған дереккөздер тізімі берілуі тиіс;
· мақала мәтіні авторлық редакцияда жарияланады. Ұйымдастыру комитеті ұсынылған материалдардағы грамматикалық және стильдік қателер үшін жауап бермейді.
Академиялық адалдық және жасанды интеллектіні пайдалану талаптары:
· автор мақаланың мазмұнына, келтірілген деректердің шынайылығына, дәйексөздердің дұрыс берілуіне және авторлық құқықтың сақталуына толық жауап береді;
· жасанды интеллект технологияларын ақпаратты іздеу, өңдеу, талдау және құрылымдау үшін көмекші құрал ретінде пайдалануға рұқсат етіледі;
· жасанды интеллектіні пайдалану авторды жұмыстың ғылыми мазмұнына, зерттеу нәтижелерін түсіндіруге және қорытындыларды тұжырымдауға жауапкершіліктен босатпайды;
· автордың елеулі ғылыми үлесі, талдауы және қайта өңдеуі жоқ, толығымен немесе басым бөлігі жасанды интеллект құралдарымен жасалған материалдарды ұсынуға жол берілмейді;
· автор жасанды интеллект технологияларын пайдалану арқылы алынған ақпараттың, сілтемелердің, статистикалық деректердің және өзге де материалдардың фактілік дұрыстығын тексеруге міндетті;
· ұйымдастыру комитеті академиялық адалдық, ғылыми этика, авторлық құқық талаптарына немесе конференция тақырыбына сәйкес келмейтін материалдарды қабылдамау құқығын өзіне қалдырады.

Мақаланың құрылымы

ӘОЖ
(сол жақ шеті бойынша туралау)
Автордың тегі, аты-жөнінің бас әріптері
(қалың қаріп, оң жақ шеті бойынша туралау)
Ғылыми дәрежесі, ғылыми атағы (бар болса), лауазымы немесе академиялық мәртебесі,
ұйымның толық атауы,
қала, ел
электрондық пошта
(қалыпты қаріп, оң жақ шеті бойынша туралау)

МАҚАЛА АТАУЫ
(бас әріптермен, қалың қаріппен, ортаға туралау)

Аңдатпа. Аңдатпа мәтіні (100 сөзден аспайды)
Түйін сөздер: (6-дан аспайды)
Мақала мәтіні
Әдебиеттер тізімі
Мақаланы ресімдеу үлгісі (библиографиялық жазбалар шаблон ретінде берілген):

ӘОЖ 94(560):355.48
Исатаев К.М.
докторант
«Абылай хан атындағы Қазақ халықаралық қатынастар және әлем тілдері университеті» АҚ
Алматы, Қазақстан
Электрондық пошта: ik_e18@gmail.com


«ЖАД СОҒЫСТАРЫН» ЗЕРТТЕУДІҢ ТЕОРИЯЛЫҚ НЕГІЗІ

Аңдатпа. Мақалада «жад соғыстарын» зерттеудің тұжырымдамалық негіздері, «ұжымдық жадқа» қатысты әдіснамалық әзірлемелер, ұлттық өзіндік сана мен ұжымдық жадтың өзара байланысы, «саяси мифтердің» қалыптасу негіздері қарастырылады.
Түйін сөздер: «жад соғыстары», ұжымдық жад, «саяси миф», «дәстүрлерді ойлап табу».

Мақала мәтіні

Әдебиеттер
[1] Автордың тегі, аты-жөнінің бас әріптері. Монография атауы. — Қала: Баспасы, жылы. — Бет саны б.
[2] Автордың тегі, аты-жөнінің бас әріптері. Мақала атауы // Журнал атауы. — Жылы. — Шығарылым №. — xx–xx-бб.
[3] Автор немесе ұйым. Электрондық материал атауы. — URL: парақшаның толық мекенжайы (қаралған күні: кк.аа.жжжж).

Ақша аударған кезде төлем мақсатын міндетті түрде көрсету қажет: «Абылай хан атындағы ҚазХҚжӘТУ халықаралық ғылыми-практикалық конференциясына қатысу үшін нысаналы жарна».

Төлемді Kaspi.kz қосымшасы арқылы да жасауға болады: Төлемдер – Барлығы – Білім беру – ЖОО мен колледждер – Абылай хан атындағы ҚазХҚжӘТУ-ды таңдау – «Факультет» өрісінде «XIII халықаралық ғылыми-практикалық конференция» деп көрсету – «Курс» өрісінде «мақаланы жариялау үшін» деп көрсету.

